**IsiNdebele**

OKUNYULWAKO NGAMAMASKI WETJHILA

“Ukumbatha imaski kuqakathekile. Sinyula bona amamaski ambathwe ngobunengi. Sinyula nokobana abantu basebenzise amamaski wetjhila, kodwana kuqinisekwe bona enziwe ngetjhila elimitiya emithathu.”

-Drh. Zweli Mkhize, uNgqongqotjhe wezamaPhilo

KOKE OKUFUZE UKWAZI NGAMAMASKI

Ukumbatha imaski nawuseendaweni eziphithizelako, khulukhulu ezizele abantu, kungasiza ekuphunguleni ukurhatjheka kwe-Covid-19. Ngitjho nalapho uyimbethe imaski, ukuhlamba izandla nokuzihlukanisa nabantu kusese magadango aqakathekileko wokuphungula ukurhatjheka kwe-Covid-19.

Ungayithinti imaski namkha ubuso bakho nawungaphandle nalokha nawufika ekhaya, vasa imaski ngamanzi nesibha ngokurhabako NGAPHANDLE KOKUSEBENZISA AMAKHEMIKHALI bese uhlambe izandla zakho godu.

Nasele uyivasile imaski, kufuze uyi-ayine namkha uyeneke ngaphandle elangeni bona yome.

Akukafaneli wabelane nomunye umuntu imaski yakho ukwenzela bona zingatjharagani nasele nizivasa.

Khumbula bona ungalithinti ingaphakathi lemaski nasele uyihlubula nalokha nawuyimbathako.

Umphakathi akukafaneli wembathe amamaski wezokwelapha – njengomana la abekelwe ukusetjenziswa ngilabo abasebenza kwezamaphilo malungana nokulwisana ne-COVID-19.

Abasebenza kwezamaphilo batlhoga amamaski wezokwelapha kunye nesefo yokuphefumula ukwenzela bona bahlale baphilile, bakghone nokusindisa amaphilo wabantu abane-COVID-19.